Všeobecné   záväzné   nariadenie

obce    R a k o v i c e 

č. 20

O DANI  
ZA  UŽÍVANIE  VEREJNÉHO PRIESTRANSTVA
NA  ÚZEMÍ  OBCE  RAKOVICE

 

                                              			                                  

Obec Rakovice v súlade s ustanovením § 6 ods. 1 zákona č. 369/1990 Zb. o obecnom zriadení v znení neskorších predpisov a ustanoveniami § 7 ods. 4, § 8 ods. 2, §  12 ods. 2 a 3, § 16 ods. 2, § 17 ods. 2,3,4 a 6, § 20 ods. 3, § 21 ods. 2, § 103 ods. 1 a 2 zákona č.  582/2004 Z.z. o miestnych daniach a miestnom poplatku za komunálne odpady a drobné stavebné odpady  v znení neskorších predpisov  u s t a n o v u je  

VŠEOBECNE ZÁVÄZNÉ NARIADENIE č.  20
 o dani za užívaní verejného priestranstva na území obce Rakovice
                                                                                                                         
§ 1
Úvodné ustanovenie 

Toto všeobecne záväzné nariadenie (ďalej len nariadenie)  upravuje podmienky určenia a vyberania dane za užívanie verejného priestranstva na území obce Rakovice.

§ 2
Predmet dane

1. Predmetom dane za užívanie verejného priestranstva je  osobitné užívanie verejného priestranstva. 

2. Verejným priestranstvom na účely tohto VZN sú verejnosti prístupné pozemky vo vlastníctve obce Rakovice, ktorými sa rozumejú nasledovné miesta:
a)	hlavné (štátne) a všetky vedľajšie (miestne) cestné komunikácie v celej svojej dĺžke a šírke od krajnice po krajnicu, vrátane prícestných zelených pásov na celom území obce 
b)	vybudované chodníky, vjazdy k rodinným domom, upravené plochy, parkoviská, parky, verejná zeleň na celom území obce, 
c)	autobusové nástupištia,  športový areál,
d)	všetky neknihované parcely v zastavanom území obce.

3. Osobitným užívaním verejného priestranstva sa rozumie :
a)	umiestnenie zariadenia slúžiaceho na poskytovanie služieb
b)	umiestnenie stavebného zariadenia, predajného zariadenia, zariadenia cirkusu, zariadenia lunaparku a iných atrakcií,
c)	umiestnenie skládky,
d)	trvalé parkovanie vozidla mimo stráženého parkoviska.

§ 3
Daňovník

Daňovníkom je fyzická osoba alebo právnická osoba, ktorá verejné priestranstvo užíva.

§ 4
Základ dane

Základom dane za užívanie verejného priestranstva je výmera užívaného verejného priestranstva v m2.

§ 5
Sadzba dane za užívanie verejného priestranstva

a)	0,7 €  za umiestnenie zariadenia, slúžiaceho na poskytovanie služieb a predajného zariadenia
b)	0,17 €  za umiestnenie stavebného zariadenia
c)	0,83 €  za umiestnenie zariadenia cirkusu, lunaparku, a iných atrakcií
d)	0,33 €  za umiestnenie skládky
Uvedená sadzba sa bude účtovať po piatich dňoch od umiestnenia skládky, ak do tohto času nebude odstránená
e)	0,04 €  za trvalé parkovanie vozidla mimo stráženého parkoviska
f)	0,33 €  za vrak motorového vozidla

§ 6
Vznik a zánik daňovej povinnosti

Daňová povinnosť vzniká dňom začatia osobitného užívania verejného priestranstva a zaniká dňom skončenia osobitného užívania verejného priestranstva

§7
Oznamovacia povinnosť, vyrubenie dane a platenie dne

1.	Daňovník je povinný oznámiť svoj zámer osobitného užívania verejného priestranstva správcovi dane, najneskôr v deň vzniku daňovej povinnosti
2.	Obec vyrubí daň platobným výmerom. Vyrubená daň je splatná do 15 dní odo dňa nadobudnutia právoplatnosti platobného výmeru.
3.	Ak daňová povinnosť zanikne a daňovník oznámi túto skutočnosť do 30 dní odo dňa zániku daňovej povinnosti, bude daňovníkovi vrátená pomerná časť dane za zostávajúce dni, za ktoré bola daň zaplatená. Nárok na vrátenie pomernej časti dane zaniká, ak daňovník v uvedenej lehote zánik daňovej povinnosti neoznámi.

§ 8
Správa dane

Správu dane za užívanie verejného priestranstva vykonáva obec Rakovice.

§ 9
Konanie

1. V konaní vo veciach miestnych  daní a poplatku sa postupuje podľa Zák.č.511/1992   Zb.  správe daní a poplatkov a o zmenách v sústave územných finančných orgánov v znení neskorších predpisov.

2. Konanie povinných osôb, ktoré je v rozpore s ustanoveniami tohto nariadenia sa kvalifikuje, ako priestupok proti poriadku v správe, podľa zákona č. 372/1990 Zb. o priestupkoch v znení zmien a doplnkov. 

§ 10
Záverečné ustanovenia

1.  Pokiaľ v tomto Všeobecne záväznom nariadení nie je podrobnejšia úprava odkazuje sa na zákon č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení zmien a doplnkov.

2. Kontrolu dodržiavania podmienok stanovených pri vyrubení dane vykonáva Obec Rakovice.

3.  Dňom účinnosti tohto všeobecne záväzného nariadenia o dani z nehnuteľností sa zrušuje Všeobecne záväzné nariadenie obce Rakovice č. 1 o miestnych poplatkoch a miestnom poplatku za komunálne odpady a drobné stavebné odpady na území obce Rakovice zo dňa 12.12.2008.

4. Obecné zastupiteľstvo obce Rakovice sa na tomto všeobecne záväznom nariadení o dani za užívanie verejného priestranstva uznieslo dňa 11.12.2009.   

§ 11
Účinnosť

Toto všeobecne záväzné nariadenie nadobúda účinnosť 1. januára 2010.

 

Návrh VZN vyvesený na úradnej tabuli v obci Rakovice dňa 01.12.2009 

VZN schválené dňa  11.12.2009

VZN vyvesené dňa 14.12.2009

                                                 	                           Dušan  D a l o š			                                                 				                                starosta  obce Rakovice